AJAKOHAST OTSE TAEVAST
On valguse aeg.
Kingituste aeg.
Tere tulemast vaatama saadet "Ajakohast otse taevast"!
Oleme rõõmsad selle üle, et meid vaatad,
isegi, kui on hästi kiire ja palju tegemist.
Kuid väike hetk nii Jeesusega kui meiega piibliõpetuse saatel
toob kindlasti tasakaalu kogu loosse.
Meil tuleb rahuneda, sest stress ei tee kunagi head.
Seetõttu püüa istuda rahulikult
ja mõelda asjade üle, millest täna räägime.
Tahan rääkida täna kingitustest ehk andidest.
Mitte jõulukingitustest või muudest kingitustest,
kuigi kinkimine on tore.
Usun, et see tekitab hea enesetunde, kui saame kinkida midagi.
Seda on lausa uuritud ja üks arst ütles,
et inimesed on jõulude ajal rõõmsad mitte seetõttu, et nad saavad kingitusi,
vaid et nad võivad teha kingitusi.
See arst oli uurinud seda teemat.
Nii et, kingituste tegemine on hea ja seda mitte ainult jõulude ajal.
Kingitusi tasub teha nii sünnipäevade puhul
kui ka lihtsalt külla minnes.
Kui küsid nüüd, et miks sa seda kõike tegema peaks,
siis seda seetõttu, et andmine toob hea enesetunde.
Jeesuski ütles, et parem on anda kui saada.
Ehk siis, sa tunned end palju paremini andes,
kui saades.
Nii räägimegi täna kingitustest ehk andidest.
Jumal ise on ka suur kinkija.
Ta on parimate andide jagaja.
Kuid hetkel me siis ei räägi enam jõulukinkidest,
vaid sa võid avada oma Piibli
1. Korintlastele 14. peatükist.
Piiblit lugedes ja mingit konteksti avades
on pisut ohtlik vaadata Jumala Sõna paljude erinevate kirjakohtade põhjal.
Igat teemat tuleb vaadelda selle enda kontekstis
ja Jumala Vaimu juhtimisel.
Nii tuleb vahel lugeda mitmeid peatükke,
et saada aimu tervikpildist.
Sama kehtib ka
1. Korintlastele 12-14. peatükkide puhul -
need kõik kuuluvad kokku.
Põhjus, miks nad on peatükkideks jagatud, on selles,
et meil oleks lihtsam asjade üle järge pidada.
Kuid alustame siis 1. Korintlastele 14:1'st,
kus on öeldud: "Taotlege armastust
ja olge innukad nõudma vaimuande, eriti prohvetlikult kõnelemist!"
Taotlege armastust ja olge innukad nõudma vaimuande.
Jumal ei ole küll mingi jõuluvana ehk Santa Claus.
Santa Claus muide,
kellest on saanud alguse jõuluvana traditsioon,
oli kristlane.
Ta oli piiskop, kes jagas vaestele kingitusi.
See on üks õige tegu.
Vaestele andmine on alati üks õige tegu.
See on Jumala jaoks väga südamelähedane teema
ja Ta Sõna julgustab meid alati toetama ja aitama vaeseid.
Sest Jumal ei taha, et keegi kannataks puuduse käes
samal ajal, kui teistel on külluses toitu.
Seetõttu peamegi jagama ka välja, tehes seda elutervel moel.
Meil ei pruugi olla alati ülekülluses, millest jagada,
kuid sellest, mida meil on, võime ikka midagigi anda.
Ja see on see, mis läheb arvesse.
Jumal ei arvesta sellega, mida meil pole anda,
vaid sellega, mida meil on anda.
Ja korraga hakkab sellele muudkui juurde tulema.
Me oleme kui majapidajad
ja kui me kanname asjade eest head hoolt,
siis Jumala Sõna ütleb meile, et me saame lisa.
See aga, kes kannab asjade eest halba hoolt,
ei saa vahel üldse midagi.
Jumal ei anna meile vaid seetõttu, et oleme head lapsed olnud.
Ta annab ka neile, kes otsivad saamist
ja püüdlevad selle poole.
See on nüüd muidugi huvitav mõte,
sest see pole nii, et Jumal lihtsalt viskab oma annid õhku
ja ütleb: "Võtke või jätke!"
Ei, Ta hoopis jälgib meid.
Jumala pilk liigub üle kogu maa,
et leida neid, kes Teda siirast südamest otsivad.
See on ütlemata tähendusrikas.
Me arvame vahel, et mis tulema peab, see tuleb.
"Kui Jumal tahab, siis Ta teeb
ja kui Ta on halvas tujus, siis Ta ei tee midagi."
Kuid see pole nii.
Muide, Jumal pole kunagi sellisel moel halvas tujus.
Iseenda poolest on Ta täies tasakaalus ja rahulolev
ning rõõmus.
Rõõm lähtub Temast.
Teine teema muidugi, mille üle Ta pole rõõmus, on see,
kui Ta näeb kõiki me sehkeldusi
ja seda, kuidas Tema asjadega ümber käime.
Mainisime juba ennist,
et meie asi on kanda hoolt Jumala asjade eest siin maa peal,
kuid vahel me teeme seda üsna halvasti.
Igal juhul, Jumal jälgib ja järgib meid,
et näha, kas leidub inimesi, kel on samasugune süda nagu Temal
ja kes otsivad Teda.
Ta ütleb, et Ta kuuleb neid taevast
ja tervendab nende maa.
Seetõttu Ta ka julgustab meid
püüdlema selle poole, et saada kätte Ta annid.
And või kingitus pole miski, mis on välja teenitud,
kuid sellest hoolimata võib selle poole püüelda.
Võib olla siis seetõttu kutsutaksegi neid armuandideks.
Andidest, mida antakse armust
ja mitte tänu me ilule, headusele või asjade eest hästi hoolitsemisele.
Me saame neid seetõttu, et me süda igatseb Jumala järele;
et me süda igatseb Tema andide järele.
Vaatame, mida ta siin ütleb...
Nagu öeldud, tegu on looga, mis saab alguse juba 12. peatükis,
kus näeme ka, kuidas ta neid ande määratleb.
1. Korintlastele 12:1 ja sealt edasi:
"Vaimuandide suhtes, vennad, ei taha ma jätta teid teadmatusse.
Te teate, et kui te olite paganad,
siis te läksite tummade ebajumalate juurde,
just nagu oleks teid tagant sunnitud.
Seepärast ma teatan teile, et ükski, kes Jumala Vaimus räägib,
ei ütle: Neetud olgu Jeesus!”
ning ükski ei suuda öelda: Jeesus on Issand!”
muidu kui Pühas Vaimus."
Seda on hea kuulda ja teada.
"Armuandides on küll erinevusi, aga Vaim on seesama."
Me räägime sageli Pühast Vaimust, kes on üks püha Kolmainsuse Isik.
Samas on meil vaid üks Jumal, kes koosneb kolmest Isikust -
Jumalast Isast, Jeesusest - Jumala Pojast
ja Pühast Vaimust.
Need kolm on üks ja sama ja nad liiguvad alati ühes suunas.
Nad on alati ühel meelel ega riidle omavahel kunagi.
"Armuandides on küll erinevusi, aga Vaim on seesama",
mis tähendab seda, et Jumal on ühesugune kõigi jaoks,
kes tahavad Talle läheneda.
"...ja teenimisviisides on erinevusi, aga Issand on seesama,
ja väeavaldustes on erinevusi,
aga Jumal on seesama, kes teeb kõike kõikides."
Vaata, siin räägitakse väeavaldustest, mille kaudu ka Jumal end ilmutab.
Ta ilmutab end vägagi sageli väe kaudu.
Seetõttu ütles ka Paulus oma kutsumisest rääkides,
et ta ei rääkinud vaid inimlike sõnadega, aga väes.
Nii demonstreeris ta selle evangeeliumi väge,
millest ta kirjutas,
öeldes, et evangeelium on Jumala vägi.
Ta ajas selle väe kaudu kurje vaime välja,
tervendas haigeid, pannes oma käed nende peale.
Ta tõi kaasa muutusi,
mistõttu tänu Jumalale, et on olemas vägi
ja erinevad väeavaldused.
"Aga Jumal on seesama, kes teeb kõike kõikides.
Aga igaühele antakse Vaimu avaldus ühiseks kasuks."
Vaim ilmutab end ühiseks kasuks.
Vaimu ilmnemine ei tähenda prožektori valgust vaid sinu peal,
vaid kogu valgus on suunatud Jumalale,
kes laseb oma Vaimul voolata.
See on kasuks meile.
Seda on oluline mõista.
Olen vahel mõelnud,
kui palju kasu on kõigist erinevatest asjadest, mis sünnivad.
Neist on kasu paljudele inimestele
ja neid sünnib pidevalt.
Kuid samas tuleb meeles pidada,
et kui Jumal avaldab oma mõju ja teeb oma tööd
ja kui meie avaldame mõju ning teeme tööd,
siis kõige selle eesmärk on olla kasuks.
Me aitame üksteist ja viime asju edasi,
mitte tammudes aastast aastasse ühe ja sama koha peal.
Kui Jumala töö on elav, siis see kasvab ja areneb
ning on muutumises, nii nagu meiegi oleme muutumises.
Tänu Jumalale, et me ei näe enam 7-aastastena välja.
Ja isegi, et me sooviks ehk pisut nooremad välja näha,
siis ometi me mõistame, et igal ajaetapil on omad lood,
olukorrad ja õhustik.
Ja siis öeldakse siin järgmist:
"Nii antakse ühele Vaimu kaudu tarkusesõna,
teisele aga tunnetusesõna sellesama Vaimu poolt;
ühele usku sessamas Vaimus..."
Mäletad, me räägime vaimuandidest
ja seda teatud koguses.
See pole nii, et kui saame usklikuks, siis saame kohe usu armuanni.
Jah, me saime anni saada usklikuks.
Jumal kõnetas meid ja see oli tõeline eesõigus ning and.
Kuid armust antud usuand pole sama, mis käib usklikuks saamise juurde.
Seda on nüüd hea meeles pidada, kui siit edasi liigume.
"Teisele aga tervendamise armuande ikka samas Vaimus."
Usun seda, mis siin kirjas,
et me võime saada tervendamise armuande.
On neid, kes saavad tervendamise armuande.
Samas ütles Jeesus,
et imed ja tunnustähed järgivad neid, kes usuvad
ja nad panevad oma käed haigete peale
ning haiged saavad terveks.
Nii oleme ka mõistnud, et iga usklik, kes usub Jeesusesse,
on õigeks mõistetud
ja omab ühtpidi lausa kohustust panna käsi haigete peale.
Sest teatud eluhetkedel oled sa kui ainus vahelüli,
mida mitte keegi teine ei saa olla.
Seetõttu tulebki meil panna käsi haigete peale.
Kuid samas on lisaks sellele veel midagi enamat
ja selleks on tervendamise armuand.
"Ühele väge imetegudeks..."
See pole nüüd sama, mis tervendamise armuand, kuid:
"Ühele väge imetegudeks, teisele prohvetlikku kuulutamist,
kolmandale võimet eristada vaime;
ühele mitmesuguseid võõraid keeli,
teisele aga keelte tõlgendamist.
Aga kõike seda teeb üks ja sama Vaim,
jagades igaühele eriosa nõnda nagu tema tahab."
Seda on nüüd oluline meeles pidada -
kui Ta jagab seda sulle, siis Ta jagab seda ka mulle.
Ta jagab nii sulle kui mulle.
Meil kõigil on võimalus Temalt midagi saada,
kuid jäta see koht meelde, mida just lugesin,
sest tuleme selle juurde hetke pärast tagasi.
"Aga kõike seda teeb üks ja sama Vaim,
jagades igaühele eriosa, nõnda nagu tema tahab."
Ja siis 1. Korintlastele 14:1: "Taotlege armastust
ja olge innukad nõudma vaimuande!"
Ehk siis, me näeme siin mitmeid kordi, et peaksime olema innukad.
Innukus tähendab öelda:
"Issand, ma ka tahan ja vajan olla kasulik!"
Jah, me võime olla kasulikud ka täiesti loomupärasel moel
ja loomulikel viisidel,
kuid vahel sellest ei piisa.
Me kõik oleme seisnud silmitsi väljakutsetega,
kus oleme tajunud, et oma jõust ja võimekusest enam ei piisa.
Et see, mida on varem kogetud, ei pruugi enam alati sobida.
Me teame, et inimsüdamete ees on kui lukud
ja võtmed, mis neisse sobivad.
Seetõttu me vajame midagi enamat.
Ütleme seda ka Issandale, et me vajame midagi enamat;
me vajame neid ande, mis võivad tulla kasuks ja aidata.
Sest see on rahuldustpakkuv.
Rääkides mu enda kogemustest, siis ma isegi ei tea,
kui mitut jumalateenistust ma olen läbi viinud.
Kuid neid on ikka üsna palju. - Üsna palju.
Olen jutlustanud päris mitmeid kordi
ja ometi kogen ikka veel hinges väikest värinat,
mõeldes, kas ikka saan sõnumi edastamisega hakkama?
Sama lugu on nende telesaadetegagi -
mõtleme ikka, kas saame nendega hakkama?
Seetõttu oleme ka Jumalale nii tänulikud
igasuguse tagasiside eest.
Nii et, isegi, et olen pidanud jumalateenistusi
ja teinud samu asju mitmeid kordi,
vajan ma siiski Jumala väge.
Ma ei saa teha seda kõike rutiinselt, isegi et võiksin jutlustada ka nii.
Usun, et iga jutlustaja,
kes on juba mõnda aega teenistuses olnud,
võib küll jutlustada, millest iganes ja millal iganes.
Nii et, kui anda talle mõni Piibli kirjakoht kätte
ja öelda: "Jutlusta nüüd selle põhjal!",
siis see on igati võimalik.
Kuid see pole sama, kui Jumala Vaim selle sulle annab,
hakates tegema oma tööd.
Üks asi, mida olen ka märganud, on see,
et kui me kuulutame Jumala Sõna
ega lepi vähemaga kui see,
et saame pühendada aega Jumala Sõnale,
siis isegi, et ma ühtpidi mõistan, et kirikupingis istujad võivad väsida,
siis teisalt ära võta sellist hoiakut: "Küll need jutlused on ikka pikad!"
ja "Mida küll sellise jutlustajaga teha?"
Ei!
Ütle hoopis: "Wau, kõigest 15. min. on möödas."
20., 30., 35. minutit.
See on igati OK jutlustada pühapäeval 35. minutit
ja toita Jumala rahvast.
Olen märganud, et kui ma nii teen,
siis Jumala Vaim tuleb tihti väga erilisel moel
ning võiab Jumala Sõna.
Ta ei võia seda selliselt,
et võiks öelda: "Oo, mis suurepärane jutlustaja!",
vaid Ta võiab omaenda sõnu, mis tungivad läbi
ning rahuldavad ja täidavad inimeste vajadusi.
Kuid me jätkame 1. Korintlastele 14:1
"Taotlege armastust ja olge innukad nõudma vaimuande,
eriti prohvetlikult kõnelemist!
Sest kes räägib keeli, ei räägi inimestele, vaid Jumalale,
sest keegi ei mõista teda, ta räägib vaimu ajel ju saladusi.
Aga kes prohvetlikult kõneleb,
see kõneleb inimestele nende ehitamiseks
ja julgustamiseks ja lohutamiseks.
Kes keeli räägib, ehitab iseennast..."
Oled sa märganud, et keeltes rääkija ehitab iseennast.
Kuid samas ka mitte ainult iseennast.
Me elus on üks selline etapp, et kui räägime keeltes,
siis see elustab ja uuendab meid ning me saame midagi Jumala käest.
Ja see on väga hea.
Samas on tegu keelega, mida ei pea kellelegi lahti seletama,
sest Jumala Vaim ise teab, mida me palume.
Ehk siis, mitte kõik keeltes rääkimised pole prohvetlik kõnelemine,
mida peaks teistele lahti seletama,
vaid osa sellest on ka iseenda üles ehitamiseks,
olles kui otseliiniks minu ja Jumala südame vahel.
Aamen?
See aitab meil hoida alal
oma lähedast suhet Jumala- ja Jeesusega.
Kuid täna me räägime andidest,
mille kohta inimestel on vahel väga jäigad arusaamad.
Osa inimesi ütleb, et kui me täitume Püha Vaimuga,
siis me saame ka keeltes rääkimise armuanni.
Võimalik, et me mõtteviis on õige, kuid me väljendame seda valesti.
Meil on oluline mõista, et tegu on erinevate asjadega.
Üks asi on täituda Püha Vaimuga - saada osa Püha Vaimu ristimisest.
Jumala Vaim tuleb ja annab meile oma sõnad.
Nagu Apostlite tegude 2. ptk.'s on öeldud,
et nad hakkasid rääkima neis keeltes, mida Jumala Vaim neile andis.
Nii et, me hakkame rääkima keeltes ja ülistama Jeesust,
tundes, kui hästi see meile mõjub.
Keeltega rääkima hakates kogesin, et olin hommikul ärgates rõõmus,
mis oli kinnitus sellest, et tegu oli eheda ja õige asjaga.
Teine asi aga on prohvetlik keeltega rääkimine.
Vahel, kui me prohveteerime - olgu siis jumalateenistustel
või teistele prohveteerides,
siis see saab alguse keeltega rääkimisest.
Muidugi mitte alati,
sest me saame sageli ka tarkuse- ja tunnetusesõnu,
mis on samuti seotud prohvetliku sfääriga.
Kuid vahel on nii, et me räägime esmalt keeltes.
Vahel on ka nii, et üks räägib keeltes ja teine seletab selle lahti.
Tegu on ühe ja sama Jumala Vaimu mõjutusega.
Kuid samas see pole sama asi,
kui keeltes rääkimine iseenda üles ehitamiseks
ja nö "kuuma liini" omamine Jumalaga.
Me võime saada osa mõlemast.
Usun siiralt, et peaksime saama täidetud Püha Vaimuga.
Mäletan nii selgelt oma ema.
Me viibime praegu minu lapsepõlvekodus,
kus ma olen ka sündinud.
Ma päriselt sündisingi siin majas
ja olen ka kasvanud siin.
Olen saanud osa paljudest palvetest, sest mu ema ja isa olid palveinimesed.
Istusime isa, ema ja õdede-vendadega ümber laua
ning palvetasime.
Meid on läbi elu julgustatud palvetama,
mis kõik on väga hea.
Kuid üks asi, mille osas meid samuti julgustati,
oli saama osa Püha Vaimu ristimisest.
Paluma seda Jumala käest.
Me isegi ei teadnud täpselt, kuidas seda vastu võtta,
mistõttu selle saamiseks kulus kahjuks mõttetult kaua aega.
Kuid meid õhutati seisma selle eest, et saaksime Püha Vaimuga ristitud.
Ja me ka saime, tänu Jumalale!
Me täitusime Püha Vaimuga ja hakkasime rääkima keeltes.
Samas aga ei tähenda see seda,
et kui mina ja Pia hommikuti palvetame
ja vahel sekka ka keeltes räägime,
et me peaksime seda kuidagi seletama või tõlgitsema.
Kuid samas on vastav armuand, mis on õnnistuseks ja kasuks.
Me rääkisime enne usu armuannist.
On olemas usk, tänu millele me saame usklikuks
ning usk, mis mõjutab meid selliselt, et me teeme ususamme, usutegusid
ja jõulisemaid võtteid.
Viimase puhul on tegu usuanniga.
Osade jaoks toimib see aktiivsemalt ja neil on ka kergem seda rakendada.
Lisaks sellele on olemas tervendamisand.
Tõdesime ennist, et iga usklik võib ja peabki
panema oma käed haigete peale, nende eest paludes.
Ja paljude jaoks üllatusena saavad osad haiged isegi terveks.
See on tore, kui pole juletud seda uskudagi,
samas kui me võime uskuda sellesse.
Kuid lisaks sellele veel on tervendamise armuand,
mis on kui samm edasi kogu loos.
Veel kõvem tase.
Nii nagu keeltega rääkimise puhul,
kus me võime rääkida keeltes iseenda üles ehitamiseks.
Kuid sealt saab minna veel sammukese edasi,
vabastades veelgi rohkem.
Selleks edasiseks sammuks on sageli avalikus kohas keeltega rääkimine
või avalik prohveteerimine.
Jah, on olemas ka prohveti amet,
mis kätkeb endas enamat kui vaid palvet
ja tarkuse- ning tunnetusesõnu.
Prohveteerimine tähendab kuulutada asju,
mis puudutavad näiteks tulevikku,
sest need otsekui avavad tee.
Piiblis on öeldud, et apostlid ja prohvetid
on koguduse nurgakivideks.
Nii et, prohvetid avaldavad ka mõju vaimusfääris,
nii et sellele saab ehitada ja kinnitada koguduse.
Mitte siis füüsiliselt, vaid vaimselt.
Me saame ehitada kogudust prohvetliku kuulutuse kaudu.
Nii, et on erinevaid tasemeid,
kuid sõltumata sellest, kus ja millises etapis sa omadega oled,
tahan öelda sulle täna - pürgi nende andide poole!
Pürgi nende poole, et saada osa enamast.
Ütle Jumalale, et igatsed ja vajad enamat.
Küsimus pole selles, kas see tõstab su mainet või mitte,
vaid et Jumala töö läheks edasi.
Sest ma usun, et Jumala kogudus jaksaks minna edasi
keset seda rasket ja samas tähendusrikast aega,
mille keskel me elame,
kui meil on selleks Püha Vaimu väge
ja Püha Vaimu annid.
Kuid nüüd Pia - sa oled istunud juba üsna kaua,
mistõttu tule mulle palun appi.
Sest meil võib olla vaatajaid, kes ütlevad,
et nad ei jaga neist armuandidest suurt palju midagi.
Kuid üks on kindel -
me tahame võtta Jeesuse vastu ja saada Temaga täidetud.
Tahame sind aidata selles, et kutsuda Jeesust oma ellu.
Kui teeme seda kogu südamest, tuleb Ta hea meelega
ja muudab me elu,
nii et võime hakata liikuma teises suunas.
Nii et, olgu tänane see päev, mil kutsud Jeesuse oma südamesse.
Palu koos meiega, korrates Pia järel:
Jeesus Kristus,
ma tulen Su ette.
Ava mu süda!
Ma igatsen
kogeda pääste väge.
Sa tulid otsima
ja päästma
seda, mis oli kadunud.
Jeesus, andesta mulle mu patud.
Kingi mulle rahu
ja igavene elu.
Sündigu see just praegu.
Usun sellesse
ja tunnistan,
et Jeesus on minu Issand
ja mina olen Jumala laps.
Kuulutan sulle, kes sa palusid seda palvet,
et su patud on sulle andeks antud
ja sa oled sündinud uuesti Jumala lapsena.
Kõike head ja ilusaid pühi sulle!
Kohtume taas juba uuel aastal!
Kõike head! - Kohtumiseni!
Jeesus on imeline ja nõnda oled ka sina!
Jeesus hoiab väga inimeste ligi
ja seda ka evangeeliumi kuulutuse kaudu.
Telesaated on võrratud ja avaldavad pikaajalist mõju,
kuid nende tegemine maksab ka palju.
Ehk oled sinagi mõelnud TV7 toetamisele,
et seista hea selle eest, et leib oleks laual ja raha kassas.
Soovides toetada TV7 tööd, võid helistada 900 1777 (hind 7 eur)
või teha pangaülekande, leides me andmed www.tv7.ee
Nii aitad kaasa Jeesuse jõudmisele kõigi inimesteni.
Tõlge: Anne-Ly Raukas